Fight Club Finland

FCF Wrestling (aiemmin Fight Club Finland) on suomalainen showpainiorganisaatio, joka perustettiin vuonna 2006 Pro Wrestling Finlandian lopetettua. 

Ensimmäinen tapahtuma Winter War järjestettiin Tikkurilassa joulukuussa 2006. Maaliskuussa 2007 järjestettiin paini-ilta Tallinnassa. Tallinn Takedown oli ensimmäinen showpainitapahtuma Virossa. FCF:llä oli myös oma tv-ohjelma, Smash-TV, jota esitettiin Diggari-kanavalla. Sittemmin ohjelman tuotanto lopetettiin, mutta Diggari -kanava esittää Smash-TV-ohjelmaa yhä uusintoina. (14. helmikuuta 2009 järjestetty St. Valentine's Day Bash -tapahtuma lähetettiin suorana lähetyksenä internetissä yhteistyössä Floobs-palveluntarjoajan kanssa. Smash-TV:n uusinnat loppuivat 20. joulukuuta 2009 ja Diggari-kanava lopetti lähetyksensä 31. joulukuuta 2009. 

Vuoden 2008 lokakuussa Fight Club Finlandin toimitusjohtajana aloitti taiteilija Wilma Schlizewski.

FCF aloitti vuonna 2010 yhteistyön japanilaisen SMASH Pro Wrestling -promootion kanssa, jonka seurauksena useat suomalaiset kävivät painimassa SMASH-tapahtumissa ja japanilaiset painijat puolestaan kävivät FCF-tapahtumissa. Smashin toiminta lakkautettiin maaliskuussa 2012, mutta vain kuukausi sen jälkeen perustettu seuraaja Wrestling New Classic jatkaa edelleen yhteistyötä FCF:n kanssa. Vuonna 2010 FCF liittyi Union of European Wrestling Alliances -liittoon.

17. joulukuuta 2011 Robert Holmströmistä tuli FCF:n uusi toimitusjohtaja kun Kallio Rumble -tapahtumassa Robertin valitsema painija Mikko "Finnhammer" Halme voitti Wilma Schlizewskin valitseman painijan Angel de Tormentan paras kolmesta -ottelusarjassa, jossa panoksena oli FCF:n toimitusjohtajan paikka.

2. helmikuuta 2013 Talvisota VII -tapahtumassa Robert haastoi pitkään jatkuneen vihanpidon jälkeen El Excentrico -nimisen painijan otteluun, jossa panoksena olivat Robertin paikka toimitusjohtajana ja Excentricon-maski. El Excentrico voitti ottelun ja Robert luopui toimitusjohtajan asemasta. Myöhemmin uudeksi toimitusjohtajaksi valittiin aiemmin FCF:ssa painijana toiminut Kristian Kurki.

Vuonna 2014 Ville "Tuho" Torvinen ryhtyi toimitusjohtajaksi Kristian Kurjen vammauduttua ottelussa Valentinea vastaan.

Tapahtumat

2006

2007

2008

2009

2010

2011

2012

2013

2014

2015

2016

FCF Painijat

Alumni

Fight Club Finlandin tapahtumissa esiintyneitä ulkomaalaisia painijoita

Muut tekijät 
 Leo Lemmetty (manageri)
 Mico (selostaja)
 Jonatan Katve (kehäkuuluttaja)
 Amanda Karma (selostaja)

Mestaruudet

FCF:lla on tällä hetkellä yksi mestaruustitteli, suomenmestaruus. FCF:n suomenmestaruutta (ulkomailla Finnish Heavyweight Championship) on puolustettu Suomen lisäksi mm. Virossa ja Japanissa. Mestaruus tunnettiin ennen Fight Club Finlandia nimellä PWF Championship, ja se otettiin ensimmäistä kertaa käyttöön 14. elokuuta 2004 käydyssä mestaruusturnauksessa.

Mestaruutta on hallinnut kolme ulkomaalaista. Norjalainen Erik Isaksen voitti hallitsevan Suomen mestarin, Valentinen, 26. toukokuuta 2007 käydyssä tapahtumassa tullen täten virallisesti ensimmäiseksi ulkomaalaiseksi mestariksi. Ennen Isaksenia mestaruutta hallinneista mainittakoon, että ensimmäinen PWF-mestari "Backyard Bully" McMurphy oli ahvenanmaalainen ja samaa mestaruutta PWF:ssa hallinnut StarBuck tunnetaan kanadansuomalaisena. 29. toukokuuta 2010 japanilainen Yoshihiro Tajiri voitti mestaruustittelin SMASH Pro Wrestling -promootion tapahtumassa Shinjukussa, Japanissa käydyssä ottelussa niin ikään Valentinelta. Kolmanneksi ulkomaalaiseksi Suomen mestariksi kruunattiin itävaltalainen Michael Kovac, kun hän kukisti Tajirin Japanissa käydyssä SMASH 13 -tapahtumassa 29. tammikuuta 2011.

Suomenmestaruuden lisäksi FCF:ssa on nähty muitakin titteleitä. Winter War 2007 -tapahtumassa järjestettiin Lordi Young Blood Raising -turnaus, jonka voittajalle suotiin mestaruuden ykköshaastajan paikka. StarBuck on paininut useita titteliotteluita muun muassa EuroStars -promootion Euroopanmestaruudesta sekä Japanin mestarina Wrestling New Classic ja SMASH Wrestling -titteleistä hallitsevana mestarina. Starbuck paini myös FCF:n historian ainoassa maailmanmestaruusottelussa Friday Night Rock Fightissa Chris Raaberia vastaan European Wrestling Association -promootion tittelistä. 5. helmikuuta 2011 Jatkosota tapahtumassa käytiin turnaus naisten pohjoismaiden mestaruudesta (Women's Nordic Championship), jossa finaaliin selvisivät ruotsalainen Jenny Sjödin ja suomalainen Aurora. Saksan Pro Wrestling Fighters -promootion mestaruusotteluita on käyty useaan otteeseen Heimo Ukonselän mestaruuskaudella, kuten myös Valentinen BWA-titteliotteuita.

FCF Wrestlingin mestaruuskaudet ja voitot:

 Stark Adder hallitseva Suomenmestari kun FCF osti PWF:n syksyllä 2006.
 Erik Isaksen – 27.5.2007, Scandinavian Stampede
 Valentine – 1.9.2007, Syyskyyn Selkäsauna
 StarBuck (2) – 15.12.2007, Winter War II
 Valentine (2) – 16.10.2008, Slam-O-Rama
 StarBuck (3) – 2.5.2009, Rumble in Rauma
 Valentine (3) – 20.5.2009, Wrestling Night
 Heimo Ukonselkä – 20.2.2010, Talvisota IV
 Valentine (4) – 8.5.2010, Jatkosota
 Tajiri – 29.5.2010, SMASH 3 (Japani)
 StarBuck (4) – 24.7.2010, SMASH.6 (Japani)
 Tajiri (2) – 22.11.2010, SMASH.10 (Japani)
 Michael Kovac – 29.1.2011, SMASH.13 (Japani)
 Heimo Ukonselkä (2) – 7.5.2011, DOMination
 Toimitusjohtaja pakotti luopumaan mestaruudesta – 20.4.2012 @ Jatkosota 2012
 King Kong Karhula – 25.08.2012, DOMination 5 -mestaruusturnaksen voittaja
 Tuho Torvinen – 22.09.2013, Sunday Wrestling Slam
 Heimo Ukonselkä (3) – 08.03.2014, Talvisota VIII
 Johnny McMetal – 29.07.2014, Snacky Slam
 Valentine (5) – 07.02.2015, Talvisota IX
 Pyöveli  Petrov – 12.11.2016, There Will Be Blood IV (Ruotsi)
 Juhana ”King Kong” Karhula (2) – 10.12.2016 Wrestling Show Live! December Rumble
 Salomon Strid – 10.12.2016 Wrestling Show Live! December Rumble
 Juhana ”King Kong” Karhula (3) – 18.02.2017 Talvisota XI
 Starbuck (5) – 02.12.2017 Talvisota XII
 Mikko Maestro – 01.12.2018 Talvisota XIII
 Vili Raato – 02.02.2019 Wrestling Show Live!
 Heimo Ukonselkä (4) – 05.10.2019 Wrestling Show Live!
 Ioni - 07.12.2019 - Talvisota XIV
 Juhana ”King Kong” Karhula (4) – 05.09.2020 Wrestling Show Live!
 Shemeikka - 11.12.2021 Talvisota XV

Lähteet

Viitteet

Aiheesta muualla 
Fight Club Finland

Showpaini